《晓发芙蓉村》
清代·端木国瑚

飞翠失空山，游梦兀然醒。人语夜堂深，帘白镫犹炯。

寒暖戒衣装，共取芙蓉径。绿树脱苍烟，远媚溪光静。

鸠啼雨后声，山认云边影。村引碧阴高，壑度香风永。

雁峰落何处，四十九盘岭。

作者简介：（1773—1837）清浙江青田人，字鹤田，一字子彝，晚号太鹤山人。嘉庆间举人。任归安教谕十五年。以通堪舆之术，道光中被召卜寿陵。特授内阁中书。十三年成进士，仍就原官。国瑚博通经史及阴阳术数，精研《易经》。道光十七年三月，国瑚告老返乡，迁居瑞安。八月赴处州，游遂昌。九月感嗽疾，病故。著有《太鹤山人诗集》13卷、《太鹤山人文集》4卷、《周易指》45卷、《周易葬说》1卷、《地理元文注》4册。